tomron87/hebrew-wikipedia-sentences-corpus huggingface dataset:
בהמשך לאחר חילופי מסירות בין קשרי מכבי תל אביב ראובן עובד וטל בנין, בעט בנין מ-20 מטרים כדור חזק שחלף ליד החיבורים ויצא החוצה.
מיד לאחר מכן מסר יעקובו מצב בעיטה נוח לקשר מכבי חיפה ננאד פראליה.
הקשר הקרואטי בעט חזק מהפינה השמאלית של הרחבה אך שטראובר עצר את הכדור.
ההזדמנות הטובה ביותר נרשמה לזכותה של חיפה בדקה ה-35 כאשר קשר חיפה פראליה, בגבו לשער, מסר בעקב והעמיד את ג'ובאני רוסו במצב של אחד על אחד מול שטראובר אולם רוסו בעט החוצה.
בתחילת המחצית השנייה בנין קיבל מאבי נמני מסירה ובעט מ-20 מטרים מעל למשקוף.
מן הצד השני קיבל כוכב מכבי חיפה דאז, יוסי בניון כדור נוח בתוך הרחבה אולם התמהמה וניסה לעבור את גדי ברומר, אך ללא הצלחה.
הזדמנות נוספת נרשמה לזכות חיפה כאשר יעקובו הגביה מצד שמאל ורוסו נגח היטב, אולם שטראובר עצר את הכדור על קו השער.
בדקה ה-90 היה רוסו יכול להכריע את המשחק, לאחר שמגן מכבי תל אביב דדי בן דיין נכשל בהרחקת הכדור בתוך הרחבה, אך גם הפעם הציל שטראובר את קבוצתו.
בהמשך עם פתיחת ההארכה הציל אוואט את חיפה מספיגה, לאחר שעצר כדור נגיחה חזק ומדויקת של נמני מקרן של בנין.
בהמשך הפגינו שתי הקבוצות משחק מפוזר וחוסר דיוק ליד השערים, ומלבד החמצה של ביטון מול שוער מכבי חיפה דודו אוואט בתוך רחבת החמש בדקה ה-114, לא נרשמו אירועים נוספים.
הזמן החוקי של המשחק הסתיים והמשחק לא הוכרע על כר הדשא, והלך לדו-קרב פנדלים מנקודת העונשין.
את דו הקרב התחילו לבעוט מכבי חיפה, ע"פ הגרלה שנעשתה בין הקפטנים והשופט.
אבישי ז'אנו ועמיר תורג'מן דייקו לקבוצותיהם והתוצאה הייתה 1:1 בדו הקרב.
בהמשך גם יעקובו איגביני וטל בן-חיים, ברוך דגו ואדורם קייסי, דדי בן דיין וואליד באדיר דייקו לקבוצותיהם מהנקודה הלבנה.
בבעיטה החמישית של מכבי חיפה, החטיא ג'ובאני רוסו את בעיטת הפנדל שלו, כאשר בעט שמאלה והחוצה משערו של שטראובר.
לבעיטה החמישית ניגש קפטן מכבי תל אביב אבי נמני, שבעט חזק ומדויק לפינה הימנית.
מכבי תל אביב מנצחת 4:5 בדו הקרב, וזוכה בגביע ה-21 בתולדותיה.
גמר גביע המדינה בכדורגל 2001 התקיים באצטדיון רמת גן ברמת גן ב-22 במאי 2001, ובו נקבע כי מחזיקת גביע המדינה בכדורגל 2000/2001 היא מכבי תל אביב, שניצחה במשחק את מכבי פתח תקווה בתוצאה 0-3. הייתה זו המהדורה ה-63 של גביע המדינה, וה-48 מאז קום המדינה.
מכבי תל אביב זכתה בגביע ה-20 בתולדותיה (וה-14 מאז קום המדינה), בהופעתה ה-31 בגמר הגביע (ה-22 מאז קום המדינה).
מכבי תל אביבסיבובמכבי פתח תקווהיריבהתוצאהתוצאהיריבהעירוני אופקים7 – 232 האחרונות5 – 1מכבי שערייםמכבי אחי נצרת3 – 0שמינית הגמר2 – 0הפועל חיפהמכבי נתניה2 – 0רבע הגמר2 – 0מכבי עירוני קריית אתאהפועל תל אביב2 – 0חצי הגמר2 – 2 (2–3 ה)מכבי חיפה
מכבי תל אביב הגיעה לגמר כקבוצה המתמודדת בחלק העליון של טבלת ליגת העל, וסיימה במקום הרביעי בליגה.
בסיבוב ט' אירחה את קבוצת ליגה ב' עירוני אופקים, אותה ניצחה בתוצאה 2:7, אחרי צמד שערים שכבשו טל בנין ורודריגו גולדברג ושערים נוספים שכבשו פרנץ הורבאט, דדי בן דיין וגיא צרפתי, כאשר מנגד לזכות הקבוצה הקטנה מאופקים כובשים שערים ניחומים יגאל אלזם ודני משען.
בשמינית הגמר נפגשת מכבי תל אביב בביתה עם קבוצת הליגה הלאומית מכבי אחי נצרת, אותה היא מנצחת 0:3 משערים של רודריגו גולדברג, טל בנין וברוך דגו.
ברבע הגמר מקבלת מכבי תל אביב הגרלה קשה יותר בדמותה של מכבי נתניה מהליגה שלה שמארחת אותה באצטדיון הקופסה, אולם מכבי תל אביב מנצחת גם אותה 0:2 מצמד של דדי בן דיין וממשיכה לחצי הגמר.
בשלב האחרון לפני הגמר - פוגשת מכבי תל אביב את היריבה העירונית הפועל תל אביב לדרבי נוסף במסגרת הגביע, אותה היא מנצחת 0:2 מצמד שערים של ברוך דגו, אותם הוא כובש ב-4 דקות בלבד, מה ששולח את מכבי תל אביב למעמד גמר גביע המדינה ה-31 בתולדותיה, והראשון מזה 4 שנים.
מכבי פתח תקווה הגיעה לגמר כקבוצת אמצע טבלה בליגת העל, לאחר שסיימה במקום השמיני בליגה.
בסיבוב ט' אירחה מכבי פתח תקווה את קבוצת הליגה הארצית מכבי שעריים, אותה מנצחת פתח תקווה בקלות בתוצאה 1:5, כאשר לזכותה כובשים גיא יצחק, רפי חלאלי (צמד), עומר גולן ואסי טובי, כאשר לזכותה של שעריים כובש פרדי אסולין שער ניחומים.
בשמינית הגמר מתארחת מכבי פתח תקווה באצטדיון קריית אליעזר למפגש מול הפועל חיפה, קבוצה שמתמודדת על האליפות באותה התקופה מול היריבה העירונית מכבי חיפה הקבוצה השלטת בליגה.
במשחק זה מפתיעה מכבי פתח תקווה ומנצחת 0:2 משערים של עידן מליחי ואסי טובי.
ברבע הגמר מתארחת מכבי פתח תקווה אצל קבוצת הליגה לאומית מכבי עירוני קריית אתא, ומנצחת שוב, 0:2, משערים של אסי טובי ורפי חלאלי.
בחצי הגמר פוגשת מכבי פתח תקווה את הקבוצה שנחשבה לטובה ביותר בישראל דאז, מכבי חיפה, שגם זכתה באליפות בעונה זו בליגת העל.
במשחק מובילה מכבי חיפה 2:0 משערים של יעקובו איגביני וננאד פראליה כאשר היא בדרך הבטוחה לשלב הבא, אולם ב-4 הדקות האחרונות של המשחק כובשת מכבי פתח תקווה צמד שערים מהירים מרגליהם של שי הולצמן (86) ואיתן פריינטה (89), משווה את התוצאה, והמשחק נכנס להארכה.
בהארכה כובש גיא יצחק שער דרמטי בדקה ה-115, המשחק מסתיים, מה ששולח את מכבי פתח תקווה לגמר הרביעי בתולדותיה, והראשון מזה 52 שנים אחרי הזכייה האחרונה שלה בגביע בשנות ה-50.
בדקה ה-13 אירע האירוע הראשון במשחק כאשר קשר מכבי תל אביב טל בנין הכניס כדור עומק מדויק לברוך דגו, שבעט מ-14 מטרים שטוח וחלש לידיים של שוער מכבי פתח תקווה גולן מלול.
בדקה ה-27 הקשר והקפטן של מכבי תל אביב, אבי נמני הרים לחלוץ רודריגו גולדברג שניצל טעות של בלם מכבי פתח תקווה שרון צופין ובעט בחצי הגובה, אבל מלול הצליח להדוף לקרן.
בדקה ה-31 קשר מכבי תל אביב גיא צרפתי בעט מכ-35 מטרים כדור ששפשף את משקוף השער של מכבי פתח תקווה, ויצא החוצה.
בדקה ה-38 פריצה של אסמאעיל עאמר המגן הימני של פתח תקווה מצד ימין הסתיימה בכדור רוחב לרחבת מכבי תל אביב, וצחי שמריהו שהגיע לכדור, בעט מכ-7 מטרים החוצה.
בדקה ה-45 קשר מכבי תל אביב ברוך דגו מסר כדור רוחב מהאגף לקשר ההתקפי אלי ביטון שהגיע לכדור, ובעט מכ-12 מטרים מעל השער.
בדקה ה-51 קשר מכבי תל אביב אבי נמני מסר כדור לרודריגו גולדברג, שפרץ לרחבת ה-16 ובעט מכ-14 מטרים כדור חזק, אבל שוער מכבי פתח תקווה מלול הצליח להגיע לכדור והדף אותו לקרן.
בדקה ה-56 קשר מכבי תל אביב ברוך דגו הגביהה כדור לרחבה לחלוץ מקבוצתו רודריגו גולדברג, שנגח מ-12 מטרים לפינה השמאלית התחתונה של מלול, שלא הצליח להגיע לכדור, מה שקבע 0:1 למכבי תל אביב.
בדקה ה-62 ערבוביה של המון שחקנים ברחבת מכבי פתח תקווה, שבסיומה בעט גולדברג חזק אבל בלם פתח תקווה תומר בן-יוסף הדף עם הגוף את הכדור החוצה.
בדקה ה-75 קשר מכבי תל אביב אייל שן מסר כדור לאלי ביטון, שפרץ עם הכדור מימין לרחבה, בעט מ-14 מטרים בזווית חדה אלכסונית לשערו של מלול שלא הגיע לכדור, 0:2 למכבי תל אביב בדקה זו.
בדקה ה-90 פרץ ברוך דגו שוב מצד שמאל, העביר כדור רוחב לקשר הקפטן של מכבי תל אביב אבי נמני, שבעט מכ-4 מטרים לרשת, מה שקבע 0:3 למכבי תל אביב ואת תוצאת המשחק.
לאחר מספר דקות של תוספת זמן שרק השופט איתן תבריזי לסיום המשחק, מה שקבע ניצחון במשחק הגמר, וזכייה גביע מספר 20 למכבי תל אביב.
היה זה משחק נוסף במסגרת היריבות בין בית"ר ירושלים לבין הפועל תל אביב.
בית"ר ירושלים הגיעה לגמר אחרי 5 משחקים בהם ניצחה ב-3 ב-90 דקות, וב-2 בתום הארכה ופנדלים, ועם מאזן שערים של 9-6 לטובתה עם ממוצע של 1.8 שער למשחק.
הפועל תל אביבסיבובבית"ר ירושליםיריבהתוצאהתוצאהיריבהמכבי עכו2–132 האחרונות2–0הפועל ירושליםמכבי תל אביב2–0שמינית הגמר1–1 (7–6 פ)בית"ר באר שבעהפועל באר שבע2–0רבע הגמר2–2 (3–3 ה) (9–8 פ)מכבי נתניהמכבי חיפה0–0 (2–1 פ)חצי הגמר3–2הפועל כפר סבא
הפועל תל אביב הגיעה לגמר כקבוצה הבכירה בישראל, לאחר שהיא זכתה באליפות המדינה ארבעה ימים קודם לכן, בניסיון להשלים דאבל עונתי.
בסיבוב ט' התארחה הפועל תל אביב אצל מכבי עכו מהליגה הלאומית, כאשר היא הבקיעה 2 שערים במחצית הראשונה (35 ו-40, מרגליהם של כפיר אודי ופיני בלילי), וספגה שער מצמק רק בדקה ה-90 מרגליו של ערן בנעזרי.
בשמינית הגמר אירחה את היריבה העירונית מכבי תל אביב לדרבי תל אביבי נוסף במסגרת גביע המדינה, וניצחה 0-2 משערים של אילן בכר ועמרי אפק.
ברבע הגמר התארחה באצטדיון וסרמיל אצל הפועל באר שבע אותה ניצחה 0-2 משערים של קשר הרכש דיאן ראצ'וניצה והחלוץ אישטוון פישונט.
בחצי הגמר נפגשה למשחק נייטרלי ברמת גן עם מכבי חיפה, היריבה העיקרית שלה לתואר לאורך העונה בליגת העל 1999/2000, כאשר המשחק מסתיים ב-0-0 חלש יחסית, אחרי הארכה.
בדו-קרב הפנדלים אבישי ז`אנו הכניע את אלימלך וקבע 0:1 לחיפה.
שמעון גרשון איזן ל-1:1 בדו-קרב בפנדל משלו.
בבעיטה השנייה של מכבי חיפה שוקי נגר בעט ואלימלך הדף.
בפנדל השני של הפועל תל אביב גם שוער חיפה, אבי פרץ הצליח להדוף את בעיטתו של סלים טועמה.
השחקן וסילי איוואנוב ניגש לבעיטה והחמיץ גם את בעיטה זו לזכות חיפה, כאשר אלימלך הדף בשנית.
דניס אונישנקו בעט לזכות הפועל תל אביב ואבי פרץ הדף כדור נוסף.
יוסי בניון ביקש לבעוט את הפנדל הבא ונענה בחיוב, אולם החמיץ שוב - הפנדל השלישי ברצף שמוחמץ למכבי חיפה, והתוצאה עדיין 1:1 לאחר 5 החמצות רצופות בדו-קרב של שחקנים מ-2 הקבוצות.
קשר הפועל תל אביב דיאן ראצ`וניצ`ה הכניע את פרץ וקבע 1:2 לזכות הפועל תל אביב.
לבעיטה האחרונה של חיפה ניגש ראובן עטר שהחמיץ גם הוא את הפנדל, מה ששלח את הפועל תל אביב לגמר הגביע ה-18 שלה בהיסטוריה, והשני ברציפות מול בית"ר ירושלים.
בית"ר ירושלים הגיעה לגמר לאחר שסיימה את עונת הכדורגל במקום החמישי בלבד בליגת העל, בעונה שהציגה כדורגל בינוני לאחר איבוד רוב השחקנים הבכירים שלה מהשנים הקודמות.
בנוסף עוד לפני המשחק היה ידוע כי זהו משחקו האחרון של אלי אוחנה כמאמן בית"ר ירושלים.
בסיבוב ט' הגרילה בית"ר את הפועל ירושלים, שהייתה קבוצת תחתית בליגת העל וירדה באותה העונה לליגה הלאומית, למפגש דרבי ירושלמי רביעי במסגרת הגביע בהיסטוריה, ובו היא מנצחת 2-0 משערים של ראובן עטר וגולן דרעי.
ברבע הגמר מתארחת בית"ר אצל מכבי נתניה, באצטדיון הקופסה, קבוצה שנלחמה על חייה בליגת העל באותה העונה.
במשחק כובשת בית"ר ראשונה מרגליו של אלון מזרחי בדקה ה-64, אולם מכבי נתניה הופכת את התוצאה ל-2-1 ב-6 דקות בלבד משערים של עופר שטרית ודרקו רייק-סודר.
בדקה ה-84 משווה בית"ר את התוצאה משער נוסף של מזרחי ו-90 דקות מסתיימות בתוצאה 2-2. בתחילת ההארכה כובשת שוב מכבי נתניה מרגליו של קלמי סבן בדקה ה-93, ובית"ר מצליחה להשוות שוב, רק 5 דקות לסיום ההארכה בדקה ה-115, משער של ויקטור פאצ'ו האלבני, והמשחק מסתיים ב-3-3 וממשיך לדו-קרב פנדלים.
בפנדלים אחרי סבב פנדלים מושלם ועוד 4 פנדלים בודדים, בית"ר מנצחת 8-9, מהחמצה של מכבי נתניה, בדרך לחצי הגמר.
בדקה ה-87 של המשחק קשר הפועל תל אביב דניס אונישנקו רץ בצד ימין של חצי המגרש ומסר כדור אלכסוני לחלוץ פיני בלילי שמסר ישירות לקשר ההתקפי דיאן ראצ'וניצה שנשאר לבד מול השוער קורנפיין ובעט חזק לרשת, מה שקבע 0:1 להפועל תל אביב.
בדקה ה-93 מגן בית"ר קובי גנון העביר כדור על הקו לעבר הקשר אישטוון האמר שמסר כדור רוחב קשתי לרחבה, ישירות לראשו של החלוץ המחליף ויקטור פאצ'ו שנגח מכ-3 מטרים לרשת של הפועל תל אביב וקבע 1:1 ואת תוצאת המשחק בתום 90 דקות.
בהארכה הרבו הקבוצות למשוך ולבזבז זמן בחצי המגרש שלהם, כאשר הפועל תל אביב ביצעה 2 חילופים ובית"ר ביצעה חילוף אחד.
בדקה ה-114 נשלח הקשר תמאש שנדור לכדור ארוך נוסף מצד שמאל, השתחרר באגף ונכנס לרחבה, ניסה להכניס כדור עומק לוויקטור פאצ'ה שנהדף על ידי יגאל אנטבי, וחזר ישירות להאמר שניסה לבעוט, רחוק מהשער.
בדקה ה-115 אביב וולנרמן מסר כדור הגיע לקשר המחליף שלום תקווה (במשחקו האחרון במדי המועדון לפני פרישה), שמסר אותו לכיוון האמצע ושחרר את סלים טועמה לתוך הרחבה, אחרי שבלם בית"ר אהוד כחילה החליק על הקרקע.
טועמה שנשאר לבד מול השוער קורנפיין, בעט פס מדויק לרשת וקבע 1:2 להפועל תל אביב במשחק.
בדקה ה-116 ניסה יוסי אבוקסיס לבעוט ממצב נייח כדור חזק, שנעצר אצל שוער הפועל תל אביב שביט אלימלך.
בדקה ה-117 שלח אבוקסיס כדור לרחבת ה-16, כאשר הוא הוקפץ והגיע לאישטוון האמר שבעט אותו לקורה והחוצה.
בדקה ה-118 נקבע כדור קרן לבית"ר, והיא ביצעה את החילוף השלישי שלה במשחק, כאשר אלי פרץ הצעיר נכנס במקומו של כחילה, לנסות ולתקוף עד כמה שניתן.
השופט מאיר לוי הוסיף דקה בלבד, לפני ששרק לסיום ההארכה ושוויון 2:2 בתום 120 דקות.
בדו הקרב בעטה ראשונה הפועל תל אביב כל סבב בעיטות.
שמעון גרשון – בעט גבוה ופנימה.
קשר בית"ר יוסי אבוקסיס בועט שמאלה.
אלימלך נוגע, אבל הכדור נכנס, וקובע 1:1. דניס אונישנקו - שמאלה ופנימה.
עדיין 1:2. בלם הפועל תל אביב אילן בכר בועט שמאלה.
קורנפיין נוגע, אך אינו מצליח להדוף את הכדור.
קשר בית"ר תמאש שאנדור – בועט שמאלה.
אלימלך מגיע לכדור, אבל לא מצליח להדוף.
2:3. דיאן רצ'וניצה – ימינה ונכנס לרשת, התוצאה 2:4 להפועל תל אביב שמנצחת ומשלימה דאבל עם זכייה בגביע המדינה העשירי בתולדותיה.
היה זה משחק נוסף במסגרת היריבות בין בית"ר ירושלים לבין הפועל תל אביב שכן הפך לטעון במיוחד בצל הבחירות שנערכו יומיים לפני ואף גרמו לדחייתו של המשחק ביומיים.
הפועל תל אביב, זכתה בגביע המדינה ה-4 מאז קום המדינה והתשיעי בתולדותיה, בהופעה ה-17 שלה בגמר הגביע (והתשיעי מאז קום המדינה), והגיעה לגמר לאחר 5 משחקים במפעל, כאשר היא ניצחה בכולם בתום 90 דקות עם מאזן שערים גבוהה של 13-0 לטובתה, כאשר היא מציגה ממוצע שערים של 2.6 שער למשחק.
בית"ר ירושלים הגיעה לגמר אחרי 5 משחקים בהם ניצחה ב-4 ב-90 דקות, וב-1 בתום הארכה, ועם מאזן שערים של 19-5 לטובתה עם ממוצע של 3.8 שער למשחק.
עבור בית"ר היה זה הגמר השביעי בתולדותיה, והראשון מזה עשר שנים, מאז 1988/1989 אז זכתה בגביע אחרי שניצחה 3:4 בדו-קרב פנדלים את מכבי חיפה, לאחר שהמשחק הסתיים 3-3 בהארכה.
הפועל תל אביבסיבובבית"ר ירושליםיריבהתוצאהתוצאהיריבהמכבי בני טירה6–032 האחרונות7–0הפועל כפר שלםהפועל באר שבע2–0שמינית הגמר3–2הפועל עירוני ראשון לציוןהפועל כפר סבא3–0רבע הגמר1–1 (5–1 ה)מכבי חיפההפועל פתח תקווה2–0חצי הגמר4–2בני יהודה תל אביב
בשמינית הגמר התארחה באצטדיון וסרמיל אצל הפועל באר שבע ששיחקה אז בליגה הארצית שהייתה אז ליגת המשנה, וניצחה 0:2 משערים של מארטון ודאבור רופניק הקרואטי.
ברבע הגמר הוגרלה לעוד משחק חוץ מול הפועל כפר סבא מהליגה שלה, וניצחה 0:3 משערים של טובי, כפיר אודי ועידן טל.
בחצי הגמר הנייטרלי באצטדיון רמת גן ניצחה 0:2 את הפועל פתח תקווה משערים של מוטי אוחיון וסלים טועמה, בדרך לגמר הראשון מאז 1993/1994, עם ארבעה ניצחונות רצופים בתום 90 דקות בלבד.
בית"ר ירושלים הגיעה לגמר לאחר שאיבדה את תואר האליפות בו זכתה ב2 העונות לפני כן להפועל חיפה שזכתה באליפות הראשונה בתולדותיה בעונה זו, אולם היא סיימה במקום הרביעי בלבד וחלה ירידה במעמדה.
בסיבוב ט' פגשה בית"ר הפועל כפר שלם מליגה א' אותה היא מנצחת בקלות 0:7 משערים של ניר סביליה, אמיר שלח, אישטוון שאלוי (צמד), אישטוון האמר ועופר שטרית (צמד).
בשמינית הגמר התארחה אצל הפועל עירוני ראשון לציון, בו היא התקשתה יחסית, כאשר ראשון לציון עולה על הלוח ראשונה משער של ניר שיקווה, ובית"ר משווה בדקה ה-31 מרגליו של איתן מזרחי.
במחצית השנייה עולה שוב ראשון לציון ליתרון משער נוסף של שיקווה בדקה ה-50, אולם בית"ר משווה שוב משער של אילן בכר, והופכת את התוצאה בדקה ה-74 משער של ניר סביליה, מה שקובע את תוצאת המשחק 2:3 לזכות בית"ר שמעפילה לרבע הגמר.
ברבע גמר בית"ר מתארחת אצל מכבי חיפה יריבתה לצמרת, כאשר בדקה ה-12 עולה חיפה ליתרון משער של אבישי ז'אנו, ובית"ר משווה במחצית השנייה בדקה ה-68 משער של ניר סביליה, והמשחק נגמר בתוצאה 1-1 בתום 90 דקות.
בהמשך כובשת שוב בני יהודה מרגליו של חזי שירזי, אולם סופגת מבית"ר שער נוסף לקראת הסיום בדקה ה-85, ובית"ר מנצחת 4:2 בדרך לגמר הגביע השביעי בתולדותיה, מול היריבה המרה הפועל תל אביב.
בדקה ה-13 הפועל תל אביב חוזרת למשחק לאחר שכדור גובה ארוך של פליקס חלפון לעבר עידן טל מסבך את ההגנה של בית"ר שלא מצליחה להרחיק את הכדור טוב פעמיים, לאחר מכן הכדור נבעט ונהדף על ידי שוער בית"ר איציק קורנפיין אל מחוץ לרחבת ה-16 כשהוא לא בשערו.
אל הכדור מגיע שלום תקווה שבועט פס מדויק בין שחקני בית"ר ישר אל הרשת וקובע 1:1 במשחק
בדקה ה-21 קשר בית"ר יוסי אבוקסיס מאבד כדור בחצי המגרש של קבוצתו לעידן טל, שרץ עם הכדור ומוסר לשלום תקווה שנמצא ברחבה, אולם הוא בועט אל מחוץ למסגרת.
בדקה ה-31 קשר בית"ר אבוקסיס מרים כדור לרחבה שנעצר ברחבה, ונוצרת ערבוביה בה הודף שוער הפועל אלימלך את הכדור פעמיים ולבסוף מצליחה הפועל להרחיק את הכדור.
בדקה ה-36 מגיעה הפועל להזדמנות טובה, כאשר סבסטיאן סימרוטיץ' מבצע דאבל פס על רחבת ה-16 עם שלום תקווה, ולבסוף בועט את הכדור החוצה.
בדקה ה-48 קשר עידן טל מוסר כדור לשלום תקווה שמכדרר בפינת רחבת ה-16 ומוסר למרכז הרחבה חזרה אל טל שבועט כדור למשקוף השער, וסימורטיץ' מגלגל קרוב אל הרשת, אולם השופט פוסל את השער בטענת נבדל מוצדקת.
בדקה ה-51 קשר בית"ר שאנדור מגביהה כדור לרחבה, אולם הוא מורחק ומגיע ליוסי אבוקסיס שבועט מרחבת ה-16 החוצה.
בדקה ה-53 קשר הפועל תל אביב שלום תקווה מוסר כדור ארוך אל החלוץ סימרוטיץ' שמתגנב מאחורי המגן שלו ומגיע מול השוער קורנפיין שמצליח לסגור את הזווית ולהדוף את הכדור לקרן באחד על אחד.
בדקה ה-63 ביתר יוצאת להתקפה כאשר שאנדור מוסר כדור על הקו לאישטוון שאלוי שמרים כדור רוחב לרחבת ה-5 שם מחכה החלוץ ניר סביליה שמצליח לנגוח את הכדור טוב ולמרכז השער אבל אלימלך קולט אותו באוויר.
בדקה ה-77 הקשר האחורי של בית"ר ז'אן טלסניקוב כידרר ועבר 3 שחקני הגנה של הפועל תל אביב ונכנס לרחבה מצד שמאל, ובעט כדור חזק למסגרת, אולם אלימלך מצליח להגיע ולהדוף את הכדור אל הקרן.
בדקה ה-87 קשר הפועל תל אביב אייל בן עמי מוסר כדור לרחבה אל עידן טל שנאבק על הכדור עם בלם בית"ר סרגיי טרטיאק, והכדור מתגלגל אל שלום תקווה שנמצא בפינת הרחבה ובועט כדור מסובב החוצה.
אחרי 3 דקות של תוספת זמן שורק השופט דני קורן לסיום המשחק החוקי בתום 90 דקות
בדקה ה-91 בתוך ההארכה קשר בית"ר ירושלים תמאש שאנדור מקבל כדור רוחב אחרי בעיטה לא טובה של שחקן בית"ר, ומרים כדור לרחבה אותו פוגש ניר סביליה בנגיחה כאשר הוא נמצא לבד מול שוער הפועל אלימלך, אולם הוא נוגח את הכדור ישירות אליו.
בדקה ה-93 מרים קשר בית"ר יוסי אבוקסיס כדור חופשי לרחבה, שמגיע לאסי דומב שנוגח החוצה.
בדקה ה-109 בהתקפת בית"ר שולח שאנדור את סביליה לריצה של כדור והוא מוכשל על סף הרחבה, אולם השופט לא שורק לעבירה והמשחק ממשיך.
השופט מוסיף דקה להארכה והמשחק מסתיים אחרי הארכה בתוצאה 1:1.
בדו הקרב בעטה ראשונה בית"ר ירושלים כל סבב בעיטות.
תמאש שאנדור בעט את הכדור הראשון ימינה, ושוער הפועל אלימלך קלט את הכדור והשאיר את התוצאה על 0:0. את הבעיטה הראשונה של הפועל תל אביב בעט עידן טל חזק שמאלה ולמעלה והבקיע 1:0 להפועל תל אביב.
בבעיטה השנייה של בית"ר אסי דומב בעט כדור חזק ושמאלה לחלק העליון של השער, אולם הוא פגע במשקוף השער והחוצה, בית"ר עדיין ללא הבקעה במשחק והתוצאה 0:1. לבעיטה השנייה של הפועל תל אביב ניגש החלוץ סבסטיאן סימרוטיץ' ובעט חזק וגבוהה לפינה הימנית - 0:2 להפועל תל אביב.
את הבעיטה השלישית של בית"ר בעט הקשר ההונגרי סטפן שאלוי לאחר הטעייה פס חלש אבל מדויק 1:2 להפועל תל אביב.
בבעיטה השלישית החמיץ קשר הפועל תל אביב סלים טועמה כאשר בעט לאמצע וקורנפיין הצליח לקרוא.
בבעיטה הרביעית של בית"ר בועט ניר סביליה פס חלש שמאלה, שביט אלימלך עוצר וזה כבר בעיטה שלישית של בית"ר בדו הקרב שהולכת החוצה.
את הבעיטה האחרונה של הפועל תל אביב מוציא לפועל בלם הקבוצה וקפטן המועדון שמעון גרשון שלוקח מקדמה ארוכה, ובועט חזק וגבוהה לפינה הימנית, וקובע את תוצאת הפנדלים 1:3 להפועל תל אביב וזכייה בתואר גביע המדינה התשיעי בתולדותיה.
גמר גביע המדינה בכדורגל 1998 התקיים באצטדיון רמת גן ברמת גן ב-12 במאי 1998, ובו נקבע כי מחזיקת גביע המדינה בכדורגל 1997/1998 היא מכבי חיפה, שניצחה במשחק את הפועל ירושלים בתוצאה 0-2 אחרי הארכה.
הייתה זו המהדורה ה-60 של גביע המדינה, וה-45 מאז קום המדינה.
מנגד הגיעה הפועל ירושלים הגיעה לגמר אחרי 4 משחקים בהם ניצחה ב-3 ב-90 דקות, וב-1 בתום הארכה ודו-קרב פנדלים, ועם מאזן שערים של 14-8 לטובתה עם ממוצע של 3.5 שערים למשחק.
עבור הפועל ירושלים היה זה הגמר הראשון אליו היא מגיעה מאז זכייתה ההיסטורית והיחידה בגביע המדינה ב-1972/1973. עבור מכבי חיפה היה זה הגמר השני ב-3 שנים אליו היא מגיעה וזוכה, וזאת מאז 1994/1995, אז ניצחה בדרבי בגמר הגביע את הפועל חיפה 0-2.
מכבי חיפהסיבובהפועל ירושליםיריבהתוצאהתוצאהיריבהמכבי נתניה5–032 האחרונות4–1מכבי קריית גתהפועל צפרירים חולון0–0 (2–0 ה)שמינית הגמר5–3מכבי אחי נצרתהפועל עירוני ראשון לציון2–2 (4–2 ה)רבע הגמר2–2 (3–3 ה, 7–6 פ)הפועל תל אביבמכבי עירוני אשדוד5–0חצי הגמר2–1הפועל באר שבע
מכבי חיפה הגיעה כקבוצת צמרת בליגה הלאומית, אחרי שסיימה במקום הרביעי בליגה, כאשר התואר האחרון בו זכתה היה גביע המדינה, 3 עונות לפני כן ב-1994/1995. מאזן שתי הקבוצות בליגה זו העונה בליגה היה תיקו 1-1 בסיבוב הראשון, וניצחון של מכבי חיפה 1-2 בסיבוב השני.
חיפה התחילה את דרכה במפעל גביע המדינה העונה בסיבוב ח', במפגש ביתי מול מכבי נתניה, קבוצה שהתמודדה בחלק העליון של הליגה הארצית, הליגה השנייה.
במפגש זה ניצחה מכבי חיפה 5-0, משערים של איציק זוהר (צמד), ולדימיר נידרגאוס, אלון מזרחי וחזי שירזי.
בשמינית הגמר פגשה חיפה בביתה את הפועל צפרירים חולון, שהתמודדה ועלתה מהליגה הארצית בסוף העונה.
במשחק זה ניצחה חיפה רק בהארכה 2-0, אחרי שהמשחק הסתיים ב-90 דקות בתוצאה 0-0. את השערים הבקיעו החלוץ אלון מזרחי (בדקה ה-97) ואיברהים דורו הבוסני בדקה ה-119. ברבע הגמר הוגרלה חיפה שוב למשחק ביתי, הפעם מול הפועל עירוני ראשון לציון - קבוצת אמצע טבלה בליגה הלאומית.
במשחק זה התקשתה חיפה, כאשר ראשון לציון הבקיעה את הראשון בדקה ה-36 משער של שרון מרציאנו, אך חיפה השוותה מכדור עונשין בדקה ה-44 מרגליו של אלון מזרחי.
בהמשך עלתה שוב ראשון לציון ליתרון מרגליו של יבגני קשנצב, וחיפה השוותה שוב בדקה ה-54 משער נוסף של אלון מזרחי, והמשחק הסתיים ב-90 דקות בתוצאה 2-2. בדקה ה-94 אלון מזרחי העלה את חיפה ל3-2, כאשר ראשון לציון ניסתה להשיב ולהשוות במשך ההארכה.
בסיום ההארכה נשרק פנדל נוסף לזכותה של מכבי חיפה, כאשר אריק בנדו הבקיע אותו וקבע את תוצאת המשחק 4-2, לאחר הארכה.
בחצי הגמר הנייטרלי באצטדיון רמת גן פגשה חיפה את מכבי עירוני אשדוד, וניצחה 5-0 קליל משערים של אדורם קייסי, אריק בנדו, אלון מזרחי וצמד של איברהים דורו, בדרך לגמר השני שלה מזה 3 עונות.
הפועל ירושלים הגיעה כקבוצת מרכז טבלה ומטה בליגה הלאומית, אחרי שסיימה במקום ה-11, 4 נקודות בלבד מעל הקו האדום, כאשר היא רואה את היריבה העירונית זוכה ב-2 תוארי אליפות בשנתיים האחרונות.
בסיבוב ח' פגשה הפועל ירושלים למשחק ביתי בטדי את מכבי קריית גת מהליגה הארצית, וניצחה אותה 4-1 משערים של מישל דיין, אסי טובי, לאסלו צה ודודי סטולפר, עוד במחצית הראשונה.
בשמינית הגמר אירחה את מכבי אחי נצרת, אותה ניצחה גם ב-90 דקות, כאשר היא כובשת חמישייה של אחמד עאבד, שלומי דנינו, אסי טובי, סלמן עמר וצ'אבה הורבאט כאשר מנגד כובשים לזכות נצרת משה וענונו ויוסי אלפיה.
ברבע הגמר הוגרלה הפועל ירושלים מול הפועל תל אביב באצטדיון בלומפילד שהתחרתה עם יריבתה העירונית על תואר האליפות בליגה.
הפועל ירושלים עלתה על הלוח ראשונה עם שער בדקה ה-17 של דודי סטופלר, אולם עופר שטרית הופך את התוצאה עם שערים בדקות 40 ו-75. בדקה ה-80 מוטי מנחם משווה את תוצאת המשחק ל2-2, ונגמרים 90 דקות.
בהארכה כובש לאסלו צה בדקה ה-95, אולם בדקה האחרונה של ההארכה, הדקה ה-120, כובש שוב עופר שטרית שער ומשווה את תוצאת המשחק ל3-3 בתום הארכה, והמשחק הלך לפנדלים.
בדו-קרב פנדלים ניצחה הפועל ירושלים 6-7 ועלתה לחצי הגמר.
בחצי הגמר הנייטרלי פגשה הפועל ירושלים את הפועל באר שבע שירדה באותה העונה לליגה הארצית, וניצחה אותה 2-1 משערים של מוטי מנחם ואסי טובי, לאחר שדודו חפר העלה את היריבה ראשונה על הלוח בדקה ה-16, בדרך לגמר השלישי בתולדות המועדון, והראשון מאז הזכייה בגביע, יותר מ-20 שנים לאחר מכן.
בדקה ה-20 שחקן הפועל ירושלים צ'אבה הורבאט בעט לכיוון שערה של מכבי חיפה, והכדור פגע במשקוף.
בדקה ה-26 חלוץ הפועל ירושלים אסי טובי, פרץ בצורה מסוכנת אולם בעט רק לרוחב השער.
שלומי דנינו, המגן-קשר השמאלי של הפועל ירושלים, חדר לרחבת חיפה בדקה ה־66 בעט וסחט זינוק משוער מכבי חיפה, ניר דוידוביץ.
בדקה ה-79 הוחלף לאסלו צ'ה משורות הפועל ירושלים על ידי מוטי מנחם שנכנס במקומו.
בדקה ה-81 הוחלף סלמן עמר המגן הימני של הפועל ירושלים על ידי דוד סטולפר.
בדקה ה-85 רג'יד בראנסי מחליף את ולדימיר נידרגראוס בשורות מכבי חיפה.
הקבוצות לא הרבו לסכן את השער מעבר למצבים אלו והמשחק הסתיים בתוצאה 0-0 בתום 90 דקות, ועוד 2 דקות הארכת זמן שניתנה על ידי השופט.
החלק הראשון של ההארכה הסתיים ללא אירועים מיוחדים.
בדקה ה-109 שוער הפועל ירושלים, לירן שטראובר, יצא משערו על מנת לנסות ולהגיע לכדור תועה, אולם פספס את התיקול והשאיר את השער חשוף ללא שוער, 30 מטר משערו.
רג'יד בראנסי ניסה לבעוט לשער הריק אולם אייל אברהמי חילץ ובעט את הכדור לקרן.
איברהים דורו הרים את הקרן, הכדור פספס במעט את ראשו של בראנסי, וסרגיי בלנצ'וק היה בלתי מכוסה ובעט פנימה ברגל שמאל מה שקבע 0:1 למכבי חיפה במשחק בדקה ה-110 בהארכה.
3 דקות לאחר מכן, בדקה ה-113, איברהים דורו הבוסני כדרר וחלף על פני שלושה שחקני הגנה של הפועל ירושלים, ומסר לחלוץ מכבי חיפה אלון מזרחי שכבש שער נוסף לזכות מכבי חיפה וקבע את תוצאת המשחק 0:2 למכבי חיפה, שזכתה בתואר גביע המדינה החמישי שלה בהיסטוריה.
גמר גביע המדינה בכדורגל 1997 התקיים באצטדיון רמת גן ברמת גן ב-26 במאי 1997, ובו נקבע כי מחזיקת גביע המדינה בכדורגל 1996/1997 היא הפועל באר שבע, שניצחה במשחק את מכבי תל אביב בתוצאה 0-1 ב-90 דקות.
הייתה זו המהדורה ה-59 של גביע המדינה, וה-44 מאז קום המדינה.
מנגד הגיעה מכבי תל אביב לגמר אחרי 4 משחקים בהם ניצחה בכולם ב-90 דקות, ועם מאזן שערים של 12-4 לטובתה עם ממוצע של 3 שערים למשחק.
עבור מכבי תל אביב היה זה ההופעה ה-30 בגמר גביע המדינה (וה-21 מאז קום המדינה), וההופעה השנייה ברציפות בגמר, לאחר שבעונה שעברה היא ניצחה את עירוני ראשון לציון 1:4 בגמר הגביע וזכתה בו.
מכבי תל אביבסיבובהפועל באר שבעיריבהתוצאהתוצאהיריבההפועל בת ים4–232 האחרונות3–0הפועל רמת השרוןהפועל צפרירים חולון3–2שמינית הגמר0–0ה (4–2 פ)מכבי פתח תקווההפועל תל אביב3–0רבע הגמר0–0ה (5–3 פ)הפועל כפר סבאבית"ר ירושלים2–0חצי הגמר5–2בני יהודה תל אביב
מכבי תל אביב הגיעה כקבוצה בינונית שנמצאת בתקופה רעה מבחינתה, כאשר סיימה במקום השישי בליגה בלבד, אולם היא שיאנית הזכיות בגביע המדינה, ובאליפות המדינה כאחד, כמו כן ניצחה את הפועל באר שבע פעמיים במהלך העונה הסדירה בליגה הלאומית בהפרשים של 2 ו-3 שערים.
בסיבוב ח' אירחה מכבי תל אביב את קבוצת הליגה הארצית הפועל בת ים, אותה ניצחה 4-2 משערים של ניר קלינגר, אבי נמני, אריק חנגלי ונועם שוהם.
בחצי הגמר הנייטרלי באצטדיון רמת גן פגשה מכבי תל אביב את בית"ר ירושלים, המתמודדת העיקרית לאליפות המדינה באותה העונה, למשחק על הכרטיס לגמר הגביע.
בחצי הגמר זכתה מכבי תל אביב ב-2 פנדלים, אותם בעט פעמיים הקשר המצטיין אבי נמני, והמשחק הסתיים בתוצאה 2-0 בדרך לגמר הגביע ה-30 בהיסטוריה של המועדון, וההופעה השנייה ברציפות, לאחר הזכייה בעונה שעברה.
הפועל באר שבע הגיעה כקבוצת צמרת בליגה הלאומית, אחרי שסיימה במקום השלישי בליגה, כאשר התואר האחרון בו זכתה היה אליפות המדינה, בעונת 1975/1976, 21 שנים קודם לכן.
מאזן שתי הקבוצות בליגה זו העונה בליגה היה הפסד כפול של באר שבע למכבי תל אביב, 1-3 בסיבוב הראשון, ו-1-4 בסיבוב השני.
בסיבוב ח' התארחה הפועל באר שבע אצל קבוצת ליגה א' הפועל רמת השרון, אותה היא ניצחה 3-0 משערים של כוכבה דאז, ג'ובאני רוסו, והחלוצים שי הולצמן ושרון אביטן.
הפעם דו-קרב הפנדלים הסתיים בתוצאה 5-3 לטובת באר שבע.
בחצי הגמר הנייטרלי באצטדיון רמת גן, שיחקה הפועל באר שבע נגד בני יהודה תל אביב, כאשר היא הובילה 3-0 עד דקה 60 משערים של גדי חזות, לירון בסיס ושי הולצמן, אולם בדקה ה-60 וה-66 הבקיעה בני יהודה צמד שערים שהחזיר אותה למשחק, והמשיכה ללחוץ כדי להשוות את התוצאה.
אולם, בדקות האחרונות של המשחק (86 ו-90) הבקיע חלוצה של באר שבע שרון אביטן צמד שערים שקבע את תוצאת המשחק 5-2 גדול להפועל באר שבע, בדרך לגמר הגביע השני בתולדותיה, והראשון מאז 1983/1984, אז הפסידה להפועל לוד בגמר הגביע.
בדקה העשירית קשר הפועל באר שבע חלילוביץ' מוסר כדור אלכסוני שעובר את הגנת מכבי תל אביב ומגיע ללירון בסיס שמוצא את עצמו מול השוער, אך נופל ומאבד את הכדור בטענה לפנדל, אולם השופט עמית קליין לא שורק לעבירה.
בדקה ה-20 עבירה של קשר הפועל באר שבע דודו חפר על קשר מכבי תל אביב אבי נמני בחצי המגרש של באר שבע, גורמת לשריקת עבירה לזכות מכבי תל אביב, כאשר גדי ברומר בועט את הכדור חזק ומסובב אולם מגרד את המשקוף ויוצא החוצה.
בדקה ה-33 גדי חזות המגן של באר שבע מוסר כדור חד אל לירון בסיס שמנער את גדי ברומר ומוצא עצמו לבד ברחבה, כאשר הוא מוסר כדור רוחב אל הקשר ההתקפי של באר שבע ג'ובאני רוסו שבועט מעל השער.
בדקה ה-42 הולצמן סוחט עבירה בקרבה לעמדת הקרן מהצד הימני של המגרש, כאשר קשר הפועל באר שבע סיאד חלילוביץ' בועט את הכדור מסובב וסמוך לקורה הימנית של שער מכבי תל אביב אולם זה יוצא החוצה.
השופט מוסיף כ-3 דקות למחצית הראשונה ושורק לסיום המחצית - 1:0 להפועל באר שבע במחצית המשחק.
במחצית השנייה בדקה ה-57 ג'ובאני רוסו פורץ מהאגף אל מרכז הרחבה של מכבי תל אביב ובועט מעל השער.
בדקה ה-65 פורץ חלילוביץ' קשר הפועל באר שבע לבדו אל אגף שמאל, ומחכה למגן השמאלי שמעון ביטון שמגיע לפינה הימנית של הרחבה, חלילוביץ' מוסר את הכדור וביטון שמוצא עצמו לבד מול השוער נוגח אולם ישר את שוער מכבי תל אביב אלכסנדר אובארוב, שקולט את הכדור.
בדקה ה-66 מרים מגן מכבי תל אביב אמיר שלח כדור מסוכן לרחבה אולם שוער באר שבע אבי פרץ קולט את הכדור לפני חלוץ ההתקפה.
בדקה ה-76 מגיע כדור אל קשר מכבי תל אביב אבי נמני על סף רחבת ה-16 והוא בועט את הכדור החוצה אל מעל השער.
בדקה ה-82 כדור חופשי נשרק לזכותה של מכבי תל אביב, כדור שבועט נמני סמוך לשער אולם הוא הולך החוצה.
בדקה ה-84 כדור חופשי נשרק לזכותה של הפועל באר שבע, כאשר שחקנה גדי חזות בועט את הכדור לפינה הימנית של שערו של אובארוב, אולם הוא קולט את הכדור.
בדקה ה-86 קלינגר מגיע להרמת רוחב ונוגח את הכדור החוצה.
בדקה ה-88 כדור חוץ מתגלגל לרחבת הפועל באר שבע, אולם ההגנה מתקשה להרחיק אותו, וקלינגר מרים את הכדור לצד השני של הרחבה אל עופר מזרחי, שנוגח את הכדור מעל השער, לאחר שהוא מוצא עצמו לבדו ברחבה.
בדקה ה-93 למשחק מכבי תל אביב מאבדת כדור במרכז המגרש והפועל באר שבע יוצאת להתקפה מתפרצת, דודו חפר שולח כדור פנימה אל אורן סגרון שמוצא עצמו מול השוער אובארוב, אולם הוא שולח את הכדור החוצה.
בסיום ההתקפה שורק השופט קליין לסיום המשחק והפועל באר שבע זוכה בגביע הראשון שלה בהיסטוריה, לאחר שהיא מנצחת 1:0 במשחק הגמר.
גמר גביע המדינה בכדורגל 1996 התקיים באצטדיון בלומפילד בתל אביב ב-28 במאי 1996, ובו נקבע כי מחזיקת גביע המדינה בכדורגל 1995/1996 היא מכבי תל אביב, שניצחה במשחק את הפועל עירוני ראשון לציון בתוצאה 1-4 ב-90 דקות.
הייתה זו המהדורה ה-58 של גביע המדינה, וה-43 מאז קום המדינה.
עבור מכבי תל אביב היה זה הגביע ה-13 בו היא זוכה מאז קום המדינה (וה-19 בתולדות המועדון), בהופעה הרביעית שלה בגמר הגביע מתוך 5 השנים האחרונות בהם הגיעה לגמר, והזכייה השנייה ב-3 שנים, מאז זכייתה ב-1993/1994 אז ניצחה את היריבה העירונית הפועל תל אביב 0-2 בגמר הגביע.
מכבי תל אביב הגיעה לגמר לאחר 4 משחקים במפעל, כאשר בכולם היא ניצחה בתום 90 דקות, עם מאזן שערים של 5-1 לטובתה, כאשר היא מציגה ממוצע שערים של 1.25 שערים למשחק.
מכבי תל אביבסיבובהפועל עירוני ראשון לציוןיריבהתוצאהתוצאהיריבההפועל ירושלים1–032 האחרונות1–0מכבי יבנההפועל חיפה1–0שמינית הגמר3–0הפועל בית שאןבית"ר ירושלים1–0רבע הגמר2–1הבית"ר תל אביבמכבי חיפה2–1חצי הגמר4–1בני יהודה תל אביב
מכבי תל אביב הגיעה כקבוצה הבכירה בישראל, לאחר שזכתה 10 ימים לפני כן באליפות הליגה הלאומית לעונת 1995/1996, בהפרש גדול של 8 נקודות מסגניתה מכבי חיפה, כמו כן בעלת הצלחה מסחררת במפעל גביע המדינה, עם 3 הגעות לגמר ב-4 השנים האחרונות, עם זאת, מתוכם זכתה ב-1 בלבד.
בסיבוב ח' התארחה עירוני ראשון לציון אצל קבוצת הליגה הארצית מכבי יבנה, אותה ניצחה 1-0 משער של דני אלברט.
בשמינית הגמר אירחה את היריבה לתחתית הליגה הלאומית הפועל בית שאן, אותה היא ניצחה 3-0 משערים של משה סבג, ניר שיקווה ודני אלקסלסי.
ברבע הגמר התארחה אצל עוד יריבה לתחתית, בית"ר תל אביב, כאשר בית"ר עולה ראשונה על הלוח משער של אריק שריקי בדקה החמישית, אולם ראשון לציון משווה את התוצאה עוד במחצית הראשונה בדקה ה-44 משער של ניר שיקווה.
המשחק מסתיים ב-90 דקות בתוצאה 1-1, ו-4 דקות בלבד לתוך ההארכה ניר שיקווה משלים צמד ומעלה את ראשון לציון ל-1-2 תוצאה שנשמרת עד לתום 120 הדקות והקבוצה ממשיכה לחצי הגמר.
בחצי הגמר הנייטרלי באצטדיון רמת גן פוגשת הקבוצה את בני יהודה תל אביב המתמודדת איתה בחלק התחתון של הטבלה בליגה הלאומית, אותה היא מנצחת בקלות כאשר היא כובשת רביעייה מרגליהם של משה סבג, ניר שיקווה, ולדימיר גרשנייב ושרון מרציאנו ומנצחת 1-4 בדרך לגמר הראשון בהיסטוריה של הקבוצה מזה 50 שנים.
כבר בדקה ה-14, לאחר כדור קרן של מכבי שהורחק, הכנסת כדור של בלם מכבי תל אביב אמיר שלח מצאה ברחבה את הקשר המצטיין אבי נמני שהטעה את הבלם ומול השוער, בעט חזק ופנימה - 0:1 למכבי תל אביב.
10 דקות מאוחר יותר בדקה ה-24 בהתקפת מכבי תל אביב, הסתיים דאבל פס כפול בין חיים חג'ג' לניר קלינגר, בבישול של חג'ג' במסירת רוחב לחלוץ קבוצתו אלי דריקס שכבש מתוך הרחבה וקבע 0:2 למכבי תל אביב.
ארבע דקות בלבד מאוחר יותר, בדקה ה-28, קשר מכבי תל אביב אלון ברומר לקח כדור ממחצית המגרש, התקדם ללא הפרעה עד לרחבת היריבה ובעט מול השוער לתוך הרשת, וקבע 0:3 למכבי תל אביב אחרי פחות מחצי שעה של משחק.
בדקה ה-59 השלים חיים חג'ג' בישול שני, הפעם למאיר מליקה שהקפיץ באומנות מ-16 מטר מעל שוער ראשון לציון שביט אלימלך וקבע 0:4 למכבי תל אביב עוד לפני הדקה ה-60. היה זה למעשה שערו האחרון של החלוץ מליקה במדי הקבוצה, וגם משחקו האחרון בקבוצה.
בדקה ה-87, מכבי יצאה להתקפה שבסיומה הוחמץ שער נוסף על ידי מליקה.
מיד לאחר החמצת השער החמישי, עירוני ראשון לציון יצאה להתקפה מתפרצת וניסן קפטה כבש שער מצמק שקבע את תוצאת המשחק - 1:4 למכבי תל אביב שזוכה פעם שנייה ב-4 שנים בגביע המדינה.
הייתה זו זכייתה ה-13 של מכבי תל אביב בגביע המדינה מאז קום המדינה וה-19 בתולדות המועדון (מתוך 29 גמרים בהם התמודדה) ובכך השלימה הקבוצה זכייה גם בדאבל השביעי בתולדותיה מאחר שזכתה גם באליפות הליגה הבכירה באותה העונה.
גמר גביע המדינה בכדורגל 1995 התקיים באצטדיון רמת גן ברמת גן ב-30 במאי 1995, ובו נקבע כי מחזיקת גביע המדינה בכדורגל 1994/1995 היא מכבי חיפה, שניצחה במשחק את הפועל חיפה בתוצאה 0-2 ב-90 דקות.
היה זה עוד מפגש במסגרת הדרבי של חיפה, ובנוסף הייתה זו המהדורה ה-57 של גביע המדינה, וה-42 מאז קום המדינה.
עבור מכבי חיפה היה זה הגביע הרביעי בהיסטוריה, בהופעה העשירית שלה בגמר הגביע, כאשר ההופעה האחרונה שלה בגמר הגביע הייתה 2 עונות לפני כן בעונת 1992/1993 אז ניצחה את מכבי תל אביב 0-1 בגמר הגביע.
מכבי חיפה הגיעה לגמר לאחר 4 משחקים במפעל, כאשר בכולם היא ניצחה בתום 90 דקות, עם מאזן שערים של 10-4 לטובתה, כאשר היא מציגה ממוצע שערים של 2.5 שערים למשחק.
מכבי חיפהסיבובהפועל חיפהיריבהתוצאהתוצאהיריבההפועל כרמיאל3–132 האחרונות2–1הכח מכבי רמת גןמכבי תל אביב2–1שמינית הגמר3–0ההפועל רמת-גןהפועל כפר סבא3–2רבע הגמר2–1בני יהודה תל אביבבית"ר ירושלים2–0חצי הגמר3–2המכבי נתניה
מכבי חיפה הגיעה כאחת הקבוצות הבכירות בישראל, שהתמודדה על אליפות הליגה הלאומית לעונת 1994/1995 (אולם זכתה רק בסגנות), ולאחר שזכתה באליפות המרשימה בתולדותיה עונה לפני כן, ב-1993/1994, עם 95 נקודות מתוך 117 אפשריות בעונה ללא הפסד.
בסיבוב ח' התארחה מכבי חיפה אצל קבוצת ליגה ב' הפועל כרמיאל, וניצחה אותה 1-3 מרגליהם של שחקני הרכש סרגיי קנדאורוב האוקראיני שכבש צמד, ושער של וילפרד מוגאי הזימבבואי.
בשמינית הגמר יצאה למשחק חוץ שהתרחש דווקא באצטדיון רמת גן נגד היריבה העיקרית לתואר באותה העונה, ומי שנחשבה לפייבוריטית לתארים, מכבי תל אביב.
במשחק, שאליו הגיעו 25 אלף צופים, עלתה חיפה ראשונה על הלוח משער נוסף של הקשר המצטיין סרגיי קנדאורוב בדקה ה-11, אולם דקה למחצית עבירה של הקשר מרקו בלבול זיכתה אותו בצהוב שני ואדום, ומכבי חיפה נשאר בעשרה שחקנים.
במחצית השנייה מכבי תל אביב השוותה מרגליו של הקשר הצעיר המוכשר אבי נמני בדקה ה-57 לאחר בישול של אלון ברומר.
מכבי תל אביב המשיכה לתקוף והרבתה להחמיץ מצבים טובים ליד השער של מכבי חיפה.
בדקה ה-77 השלים קנדאורוב צמד מנגיחה לאחר הגבהה מוצלחת של משה גלאם.
מכבי חיפה הדיחה את מכבי תל אביב בשלב שמינית הגמר, וזאת לאחר 3 גמרים רצופים של הצהובים ב-3 השנים האחרונות.
בשלב רבע הגמר אירחה מכבי חיפה את הפועל כפר סבא מהליגה הארצית באצטדיון קריית אליעזר במשחק עלתה כפר סבא ליתרון כפול מוקדם בדקות ה-3 וה-8 מרגליהם של ולרי קורלנצ'וק וניר סוחר, והקבוצה כבר ב-2:0 סנסציוני על מכבי חיפה.
בחצי הגמר הנייטרלי באצטדיון רמת גן פוגשת חיפה את בית"ר ירושלים מהחלק העליון של הליגה הלאומית.
במשחק כובשת מכבי חיפה שער מוקדם של חיים רביבו בדקה השלישית.
שער נוסף של נג'ואן גרייב בדקה ה-49 קובע 2:0 למכבי חיפה שמנצחת את המפגש ומעפילה לגמר גביע המדינה בפעם העשירית בתולדות המועדון.
הפועל חיפה הגיעה לגמר כקבוצה המתמודדת על חייה בליגה הלאומית, כאשר עונה לפני כן כבר סיימה במקום ה-13 המוביל ללאומית, אבל ניצחה רק במשחק המבחן שהשאירו אותה בליגה.
בעונה זו סיימה גם במקום ה-13, נקודה אחת בלבד מעל הקו האדום, אולם הליגה הורחבה ל-16 קבוצות והקבוצה נשארה בליגה גם הפעם.
בחצי הגמר הנייטרלי באצטדיון רמת גן פוגשת הפועל חיפה את מכבי נתניה, קבוצת תחתית בליגה הלאומית בעצמה, והיא עולה ראשון על הלוח בדקה ה-7 משער של ראובן עטר.
בהמשך משווה נתניה את המשחק משער של רומן פיליפצ'וק בדקה ה-21, אולם 3 דקות לאחר מכן עולה שוב הפועל חיפה ליתרון מרגליו של אלון חלפון.
בדקה ה-81 נשרק פנדל לזכות מכבי נתניה, שבועט אסי דומב פנימה וקובע 2:2 ואת תוצאת המשחק בתום 90 דקות.
בהארכה מצליחה הפועל חיפה לעלות ליתרון בדקה ה-99 מרגליו של הישאם זועבי, מנצחת את המשחק, ומעפילה לגמר הגביע השביעי בתולדותיה והראשון מזה 21 שנים.
כבר בדקה התשיעית למשחק, לאחר כדור חופשי כושל של קשר הפועל חיפה לירון בסיס, הכדור חזר בריבאונד להתקפת היריבה מכבי חיפה.
אלון חזן העביר כדור לברקוביץ' שמצא עצמו מול השוער וגלגל את הכדור לעבר השער, שוער הפועל חיפה יעקב אסייג השמיט את הכדור וחלוץ מכבי חיפה עופר שטרית דחק מקרוב לרשת - 0:1 למכבי חיפה.
בהמשך ניסתה הפועל חיפה להתקיף ללא הצלחה, כמו כן רוני לוי ואייל ברקוביץ' בלטו בשורות מכבי חיפה.
עם פתיחה המחצית השנייה, בדקה ה-48 בעט קפטן מכבי חיפה אלון חזן כדור לקורה, ואת הריבאונד חילץ והרחיק מגן הפועל חיפה עופר טלקר מהקו.
בדקה ה-60 פרץ מגן מכבי חיפה משה גלאם קדימה, העביר כדור לאייל ברקוביץ' קשר מכבי חיפה, שהחזיר לו, חלף על פני מוסה ואסייאג ובעט את הכדור פנימה, 0:2 למכבי חיפה.
בהמשך בדקה ה-79 טל בנין הציל מהקו בעיטה של חיים רביבו, ובדקה ה-83 אלון חלפון הציל מהקו בעיטה של עופר שטרית שכמעט וקבעו שלוש אפס.
הפועל חיפה כמעט וצימקה את המשחק כאשר הישאם זועבי נגח את הכדור אבל מגן מכבי חיפה משה גלאם חילץ כדור מהשער.
אחרי תוספת זמן של כ-3 דקות, שרק השופט דאוד לסיום המשחק, כאשר בסיום התוצאה 0:2 למכבי חיפה שזכתה בגביע הרביעי בהיסטוריה שלה, בהופעה העשירית שלה בגמר גביע המדינה.
גמר גביע המדינה בכדורגל 1994 התקיים באצטדיון רמת גן ברמת גן ב-7 ביוני 1994, ובו נקבע כי מחזיקת גביע המדינה בכדורגל 1993/1994 היא מכבי תל אביב, שניצחה במשחק את הפועל תל אביב בתוצאה 0-2 ב-90 דקות.
היה זה עוד מפגש במסגרת הדרבי התל אביבי, ובנוסף הייתה זו המהדורה ה-56 של גביע המדינה, וה-41 מאז קום המדינה.
עבור מכבי תל אביב היה זה הגביע ה-12 מאז קום המדינה וה-18 בהיסטוריה, בהופעה ה-28 שלה והשלישית ברציפות בגמר הגביע, אחרי שב-2 העונות הקודמות הגיעה לגמר אך הפסידה: כאשר בעונת 1992/1993 הפסידה למכבי חיפה בתוצאה 0:1, ועונה לפני כן ב-1991/1992 הפסידה להפועל פתח תקווה בתוצאה 1:3 אחרי הארכה.
הפעם האחרונה שהגיע לגמר וזכתה בגביע הייתה בעונת 1987/1988, גם אז היה זה דרבי מול הפועל תל אביב וניצחה 1:2.
מכבי תל אבי הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום דו-קרב פנדלים ואחרי הארכה, עם מאזן שערים של 10-6 לטובתה, כאשר היא מציגה ממוצע שערים של 2.5 שערים למשחק.
גביע המדינה האחרון בו זכתה הפועל תל אביב לפני כן היה 11 שנים לפני כן ב-1982/1983, כאשר גם זה היה מפגש דרבי תל אביבי בגמר הגביע, ואז ניצחה הפועל 3:2 את מכבי.
הפועל תל אביב הגיעה לגמר 1993/1994 אחרי 4 משחקים בהם ניצחה ב3 מהם ב-90 דקות, ובאחד מהם בתום 120 דקות אחרי הארכה ודו-קרב פנדלים, ועם מאזן שערים של 14-4 לטובתה עם ממוצע של 3.5 שערים למשחק.
מכבי תל אביבסיבובהפועל תל אביביריבהתוצאהתוצאהיריבהבית"ר תל אביב3–232 האחרונות7–1הפועל עראבהמכבי חיפה2–1שמינית הגמר2–1הפועל טייבהבני יהודה תל אביב2–0רבע הגמר4–1הפועל חיפההפועל צפרירים חולון3–3ה (5–4 פ)חצי הגמר1–1ה (3–1 פ)מכבי פתח תקווה
מכבי תל אביב הגיעה כאחת הקבוצות הבכירות בישראל בתקופה זו, שהתמודדה על אליפות עונת 1993/1994 בליגה הלאומית (אולם זכתה רק בסגנות), ולאחר שזכתה בסגנות עונה לפני כן, ואליפות בעונת 1991/1992. כמו כן הגיעה כשיאנית הזכיות בגביע המדינה ובאליפות המדינה.
בסיבוב ט' התארחה מכבי תל אביב אצל קבוצת הליגה הארצית באותה העונה, בית"ר תל אביב, באצטדיון שכונת התקווה, כאשר היא כובשת ראשונה בדקה החמישית ובדקה ה-14 מרגליהם של איציק זוהר ונועם שוהם, אולם צמד של יובל פילוס מאזן את התוצאה עוד במחצית הראשונה.
בתחילת מחצית השנייה מנסה מכבי תל אביב לתקוף ולכבוש אולם ללא הצלחה.
בדקה ה-90 של המשחק כובשת מכבי תל אביב מרגליו של איציק זוהר שמשלים צמד במשחק, ומעפילה לשלב שמינית הגמר בעור שיניה.
בשמינית הגמר מתארחת מכבי תל אביב אצל היריבה העיקרית לתואר האליפות והפייבוריטית, מכבי חיפה באצטדיון קריית אליעזר, עם כ-17 אלף צופים למשחק עונה במסגרת גביע המדינה.
בדקה ה-16 עולה מכבי חיפה ראשונה על לוח התוצאות כאשר שחקן הרכש האוקראיני סרגיי קנדאורוב כובש לאחר בישול של אייל ברקוביץ'.
בדקה ה-21 משווה מכבי תל אביב את תוצאת המשחק ל1-1 מכדור חופשי מדויק של גדי ברומר.
בדקה ה-32 עימות בין הקבוצות והשחקנים גורם להרחקה מיידית של משה גלאם ממכבי חיפה ומאיר מליקה ממכבי תל אביב, ושתי הקבוצות נשארות ב-10 שחקנים.
במחצית התוצאה 1-1 אולם, בתחילת המחצית השנייה שורק השופט יצחק בן יצחק לעבירה ברחבה של אלון חרזי על אבי נמני שגם בועט את הפנדל, מדויק גבוהה ופנימה, מה שקובע 1-2 למכבי תל אביב שמנצחת את מפגש זה בדרך לרבע גמר הגביע.
ברבע הגמר מתארחת שוב מכבי תל אביב בשכונת התקווה למשחק חוץ, הפעם מול בני יהודה תל אביב, שהייתה לקבוצת אמצע טבלה בלאומית בעונה זו.
במשחק עצמו גברה מכבי תל אביב 0-2 משערים של אבי נמני ואלי דריקס.
בדו-קרב הפנדלים החמיץ שחקן הפועל צפרירים חולון, סרגיי קולוטובקין את כדור הפנדל הראשון, ולאחר שכל השחקנים הבקיעו את הבעיטות שלהם, ניגש אבי נמני לבעיטה המכרעת, כבש פנימה, וקבע 4-5 למכבי תל אביב בדו-קרב, ניצחון במשחק, והעפלה ה-28 של המועדון לגמר גביע המדינה.
הפועל תל אביב הגיעה לגמר כקבוצה המתמודדת בחלק העליון של הליגה הלאומית, כאשר עונה לפני כן כבר סיימה במקום התשיעי.
בעונה זו סיימה הפועל תל אביב במקום החמישי.
בסיבוב ט' אירחה הפועל תל אביב את הפועל עראבה מליגה ב', אותה היא מנצחת 1-7, משערים של חזי שירזי (צמד), חיים רביבו (שלושער) ושערים של אלון אופיר וצחי זנטי.
בשמינית הגמר אירחה הפועל תל אביב את הפועל טייבה מהליגה הארצית, וניצחה אותה 1:2 משערים של חיים רביבו בדקה ה-36 ושגיב אליהו בדקה ה-85. ברבע הגמר אירחה הפועל תל אביב שוב את המשחק, הפעם מול הפועל חיפה המתמודדת איתה באותה ליגה, אולם בתחתית.
במשחק מנצחת הפועל תל אביב 1-4 משערים של חזי שירזי, יוסי מדר, רואי חדד וחיים רביבו.
בחצי הגמר הנייטרלי באצטדיון רמת גן, מבקיעה הפועל תל אביב בדקה ה-23 מרגליו של חזי שירזי, אולם בדקה ה-67 מבקיעה מכבי פתח תקווה שער שוויון, שמחזיק עד לדקה ה-90, ואף מחזיק 120 דקות, כאשר המשחק מסתיים בתוצאה 1-1 והמשחק הולך לדו-קרב פנדלים מהנקודה הלבנה.
בדו-קרב מחמיצה הפועל תל אביב ראשונה בבעיטה השנייה שלה, של אלון אופיר.
לאחר מכן מחטיאה גם מכבי פתח תקווה את הבעיטה שלה והפועל תל אביב מכניסה את הכדור השלישי.
כאשר השוער עוצר גם את הכדור הבא של מכבי פתח תקווה.
את הכדור הרביעי של הפועל תל אביב.
לאחר שגם את הכדור הרביעי מחמיצה מכבי פתח תקווה, מנצחת הפועל תל אביב 1-3 בדו-קרב ועולה לגמר הראשון שלה מזה 6 עונות, ולגמר ה-16 אליו מגיע המועדון בתולדותיו.
ממש עם פתיחת המשחק במסירה הראשונה אחרי כ-3 שניות, גלש קשר מכבי תל אביב איציק זוהר באופן מסוכן לכיוונו של קשרה של הפועל תל אביב חיים רביבו שהחזיק בכדור וקיבל את הכרטיס הצהוב על כך, במה שאולי היה הכרטיס הצהוב המהיר אי פעם בישראל.
בדקה ה-17 גלש חיים רביבו באופן מסוכן לרגליו של אבי כהן וקיבל גם הוא את הכרטיס הצהוב.
בדקה ה-26 התעמתו חלוץ מכבי אלי דריקס ומגן הפועל תל אביב טל אוסובסקי, וקיבלו שניהם את הכרטיס הצהוב.
בהמשך המחצית הראשונה החזיקה מכבי תל אביב בכדור לרוב, והפועל התגוננה, אך לא נוצרו מצבים ממשיים ליד שני השערים במחצית זו למעט בעיטות מחוץ לרחבה שהלכו החוצה.
מיד לאחר פתיחת המחצית השנייה, בדקה ה-49 בעט קשר מכבי תל אביב איציק זוהר בעיטה חופשית כ-28 מטר משערה של הפועל תל אביב, כדור חזק שהלך ישירות לחיבורי השער ופנימה, מה שקבע 0:1 למכבי תל אביב בגמר הגביע.
בדקה ה-69 חילוף ראשון במשחק כאשר קשר הפועל תל אביב יוסי מדר יצא ובמקומו נכנס החלוץ שגיב אליהו.
כ-3 דקות לאחר מכן ביצעה הפועל תל אביב את החילוף השני שלה כאשר אלון אופיר יצא ובמקומו נכנס תומר אליהו.
ב-5 הדקות האחרונות ביצעה מכבי תל אביב שני חילופים כאשר איציק זוהר יצא ובמקומו נכנס ניר סביליה, ואלי דריקס יצא ובמקומו נכנס מאיר מליקה.
אחרי תוספת זמן של כ-2 דקות, שרק השופט ליפקוביץ' לסיום המשחק, כאשר בסיום התוצאה 0:2 למכבי תל אביב שזכתה בגביע ה-12 מאז קום המדינה, וה-18 בתולדות המועדון, בהופעה ה-28 שלה בגמר גביע המדינה, בניצחון נוסף בדרבי התל אביבי.
גמר גביע המדינה בכדורגל 1993 התקיים באצטדיון רמת גן ברמת גן ב-18 במאי 1993, ובו נקבע כי מחזיקת גביע המדינה בכדורגל 1992/1993 היא מכבי חיפה, שניצחה במשחק את מכבי תל אביב בתוצאה 0-1 ב-90 דקות.
הייתה זו המהדורה ה-55 של גביע המדינה, וה-40 מאז קום המדינה.
עבור מכבי חיפה הייתה זו ההופעה התשיעית בתולדותיה בגמר גביע המדינה (והשמינית מאז קום המדינה), והזכייה השלישית בתואר.
הפעם הקודמת שבה זכתה בתואר הייתה 2 עונות לפני כן ב-1990/1991, אז ניצחה את הפועל פתח תקווה 1:3 בגמר.
מכבי חיפה הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום 120 דקות אחרי הארכה, עם מאזן שערים של 6-2 לטובתה, כאשר היא מציגה ממוצע שערים של 1.5 שערים למשחק.
מנגד עבור מכבי תל אביב הייתה זו ההופעה ה-27 שלה והשנייה ברציפות בגמר הגביע, אחרי שבעונה הקודמת הגיעה לגמר אך הפסידה להפועל פתח תקווה בתוצאה 1:3 אחרי הארכה.
הפעם האחרונה שהגיע לגמר וזכתה בגביע הייתה בעונת 1987/1988, אז היה זה דרבי מול הפועל תל אביב, בו היא ניצחה 1:2.
מכבי תל אביב הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום דו-קרב פנדלים ואחרי הארכה, עם מאזן שערים של 11-2 לטובתה, כאשר היא מציגה ממוצע שערים של 2.75 שערים למשחק.
מכבי חיפהסיבובמכבי תל אביביריבהתוצאהתוצאהיריבהמכבי הרצליה2–132 האחרונות5–0מכבי שערייםהפועל צפרירים חולון1–0שמינית הגמר2–1מכבי פתח תקווהבית"ר תל אביב2–1רבע הגמר3–0הפועל יהודהפועל תל אביב1–0חצי הגמר1–1ה (4–3 פ)מכבי נתניה
מכבי חיפה הגיעה לגמר הגביע כקבוצה המתמודדת בחלק העליון של הטבלה, אולם חלה ירידה מסוימת במעמדה אחרי שזכתה באליפות הליגה ב-1990/1991, ומאז לא הצליחה לשחזר את הצלחתה, בעונה זו סיימה במקום החמישי בליגה, והמאכזב מבחינתה.
בסיבוב ט' אירחה מכבי חיפה את קבוצת הליגה הארצית מכבי הרצליה באצטדיון קריית אליעזר, כאשר כבר בפתיחה בדקה ה-2 שלח ניסים כהן את רומן פיליפצ'וק מול שוער מכבי חיפה ויקטור צ'אנוב שלא הצליח להציל אותה, והכדור נכנס - 1:0 למכבי הרצליה.
בהמשך ראובן עטר פגע ללא כדור בשחקן מכבי הרצליה ניסים כהן, וראה את הכרטיס האדום מונף לעברו.
בדקה ה-67 עופר מזרחי פרץ מימין והגביהה לרחבה, ואייל ברקוביץ' שהיה באזור נגח פנימה וקבע 1:1. המשחק הסתיים בתוצאה זו והמשיך להארכה, שבה בדקה ה-113 נוצרה ערבוביה ברחבת הרצליה, וברקוביץ' הצליח לדחוק מקרוב את הכדור פנימה וקבע 1:2 ואת תוצאת המשחק בסיומו.
בשמינית הגמר אירחה מכבי חיפה שוב, הפעם את הפועל צפרירים חולון, שהתמודדה במרכז הטבלה בליגה הלאומית וניצחה את חיפה שלושה ימים קודם לכן במסגרת הליגה.
במשחק זה ניצחה מכבי חיפה משער בודד שנכבש בדקה ה-80 על ידי אלון חזן מבישול של ראובן עטר, מה ששלח את חיפה לרבע גמר הגביע.
במשחק הבא שהתרחש באצטדיון בלומפילד בו אירחה בית"ר תל אביב את מכבי חיפה, חיפה עלתה ליתרון 2:0 במחצית הראשונה משערים של ראובן עטר ועופר מזרחי, ו-2 דקות לסיום צימקה בית"ר תל אביב את התוצאה ל1:2 משער של יעקב סגל, אולם זה לא עזר לה והמשחק הסתיים 1:2 לחיפה שהעפילה שלב.
בשלב חצי הגמר הנייטרלי באצטדיון רמת גן, כאשר רק במחצית השנייה הצליחה חיפה לעלות ראשונה על הלוח בדקה ה-53 משער של אלון חזן מבישול של עופר מזרחי.
בעשר הדקות האחרונות הורחקו משורות הפועל תל אביב שני שחקנים, ובכל מקרה המשחק הסתיים בתוצאה 1:0, בדרך אל גמר הגביע התשיעי בתולדותיה והראשון מזה 3 שנים.
מכבי תל אביב הגיעה לגמר כסגנית האלופה לאחר שהבטיחה את המקום השני בליגה בעונת 1992/1993, ולאחר זכתה באליפות שנה קודם לכן.
בסיבוב ט' אריחה מכבי תל אביב באצטדיון רמת גן את מכבי שעריים מהליגות הנמוכות, וניצחה 0-5 משערים של אלי דריקס, ניר קלינגר (צמד), נצח מסובי ואריק שריקי, לעיני 250 צופים בלבד.
בחצי הגמר הנייטרלי באצטדיון רמת גן, נפגשה מכבי תל אביב עם מכבי נתניה, ובמשחק כבשה מכבי תל אביב ראשונה מרגליו של ירון דרורי בדקה ה-11. בדקה ה-60 השוותה מכבי נתניה את התוצאה משער של ויאצ'סלב סוקריסטוב.
המשחק המשיך להארכה, ובחצי השעה לא הצליחו הקבוצות למצוא את הרשת שוב, ו1-1 הייתה תוצאת הסיום בתום 120 דקות.
בדו-קרב הפנדלים מהנקודה הלבנה, בעטה מכבי תל אביב ראשונה מרגליו של ניר קלינגר שבעט פנימה.
מהצד השני ארן פריזנט כבש גם הוא.
את הבעיטות השניות הבקיעו 2 הקבוצות מרגליהם של אלי דריקס ופיטר קרגיל ובתום 2 בעיטות התוצאה הייתה 2-2. בבעיטה השלישית הבקיעה מכבי ועלתה ליתרון 2-3 אולם אילן בוארון החמיץ את הפנדל שלו כשאובארוב הדף את הכדור.
בהמשך הכניסו אלכסנדר פולוקארוב ונתי עזריה את הפנדלים שלהם.
את הפנדל החמישי החמיץ איציק זוהר, ונתן אפשרות למשה גלאם להשוות את התוצאה, אולם הוא החמיץ גם, ודו הקרב הסתיים בניצחונה של מכבי תל אביב 3-4 בדרך אל גמר הגביע ה-27 בתולדות המועדון.
בדקה ה-3 בעט קשר מכבי תל אביב איציק זוהר כדור חזק לחיבורי השער שפגע בקורת השער של שוער חיפה ויקטור צ'אנוב והכדור הלך החוצה.
בדקות ה-25 וה-31 קשר מכבי חיפה ראובן עטר בעט כדורים חזקים אך שוער מכבי תל אביב אלכסנדר אובארוב עצר אותם.
בדקה ה-60 קשר מכבי תל אביב ניר קלינגר חטף כדור מהגנת מכבי חיפה, חלף על פני השוער ויקטור צ'אנוב, אולם החמיץ מול שער ריק את הכדור שהלך החוצה.
בדקה ה-69 חילוף בשורות מכבי תל אביב, כאשר מאיר מליקה החליף את עמית לוי.
בדקה ה-77 פרץ אייל ברקוביץ' באגף עבר את שני שומריו, העביר כדור רוחב ימינה לראובן עטר שממרכז הרחבה בעט כדור, כך שהשוער אובארוב הדף אותו למשקוף ופנימה - 0:1 למכבי חיפה בגמר הגביע.
בדקה ה-80 בעט איציק זוהר כדור נוסף, שהלך החוצה.
בדקה ה-85 חילוף נוסף בשורות מכבי תל אביב קשר הקשר אבי נמני יצא ובמקומו נכנס החלוץ ניר סביליה.
בדקה ה-88 הצטרף שוער מכבי תל אביב להתקפה בקרן שנשרקה לזכות מכבי תל אביב.
הכדור הגיע לניר קלינגר ששלח את הכדור החוצה.
בדקה ה-89 קיבל את הכדור ניר סביליה בקצה הרחבה ובעט אך ויקטור צ'אנוב קלט את הכדור.
לאחר כדקה של תוספת זמן בדקה ה-91, שורק השופט יצחק בן יצחק לסיום - ומכבי חיפה זוכה בגביע השלישי בתולדותיה בהופעה התשיעית בגמר הגביע.
גמר גביע המדינה בכדורגל 1992 התקיים באצטדיון רמת גן ברמת גן ב-9 ביוני 1992, ובו נקבע כי מחזיקת גביע המדינה בכדורגל 1991/1992 היא הפועל פתח תקווה, שניצחה במשחק את מכבי תל אביב בתוצאה 3-1 בתום הארכה, לאחר 120 דקות.
הייתה זו המהדורה ה-54 של גביע המדינה, וה-39 מאז קום המדינה.
עבור הפועל פתח תקווה הייתה זו ההופעה התשיעית בתולדותיה בגמר גביע המדינה (והשמינית מאז קום המדינה), והזכייה השנייה בתואר.
הפעם הקודמת שבה הגיעה למעמד הגמר הייתה עונה אחת לפני כן ב-1990/1991, אז הפסידה בתוצאה 1:3 למכבי חיפה, וזאת לאחר כ-18 שנים בהם לא הצליחה להגיע למעמד זה.
הפעם האחרונה שבה זכתה הפועל פתח תקווה בתואר גביע המדינה היחידי שלה עד אז, היה 35 שנים לפני כן בעונת 1956/1957 אז ניצחה את מכבי יפו בגמר הגביע בתוצאה 1:2.
הפועל פתח תקווה הגיעה לגמר לאחר 6 משחקים במפעל, כאשר ב-5 מהם ניצחה בתום 90 דקות, ובאחד מהם בתום 120 דקות אחרי הארכה, עם מאזן שערים של 12-2 לטובתה, כאשר היא מציגה ממוצע שערים של 2 שערים למשחק.
מנגד עבור מכבי תל אביב הייתה זו ההופעה ה-26 שלה בגמר הגביע, כאשר הפעם האחרונה שהגיע לגמר היא גם זכתה בו, 5 עונות לפני כן, בעונת 1987/1988, אז היה זה דרבי מול הפועל תל אביב, בו היא ניצחה 1:2.
מכבי תל אביב הגיעה לגמר לאחר 6 משחקים במפעל, כאשר ב-5 מהם ניצחה בתום 90 דקות, ובאחד מהם סיימה בתיקו (המשחק הראשון בגומלין), ועם מאזן שערים של 14-5 לטובתה, כאשר היא מציגה ממוצע שערים של 2.33 שערים למשחק.
מכבי תל אביבסיבובהפועל פתח תקווהיריבהתוצאהתוצאהיריבההפועל "עלייה" כפר סבא2–132 האחרונות5–0הפועל דלית אל-כרמלהפועל באר שבע1–1שמינית הגמר3–0הפועל אשקלון1–01–0הפועל תל אביב3–0רבע הגמר1–0מכבי נתניה3–11–2מכבי חיפה4–2חצי הגמר1–0הבית"ר תל אביב
מכבי תל אביב הגיעה לגמר כקבוצה הבכירה בארץ - אלופת המדינה לעונת 1991/1992, שברוב העונה לא היו לה מתחרות נוספות על התואר.
בסיבוב ט' התארחה מכבי תל אביב אצל קבוצת ליגה א' הפועל "עלייה" כפר סבא באצטדיון העירוני הרצליה, וניצחה 1-2 משערים של אלי דריקס ומאיר מליקה, כאשר אלישע אבס מצמק את התוצאה בלבד.
ברבע הגמר הוגרלה מכבי תל אביב למפגש כפול נוסף מול היריבה העירונית הפועל תל אביב, לצמד משחקי הדרבי התל אביבי בגביע המדינה, כאשר הפועל תל אביב התמודדה בחלק התחתון של הטבלה בעונה זו.
במשחק עלתה מכבי חיפה ראשונה על לוח התוצאות משער של איתי מרדכי בדקה ה-23, אולם מצליחה מכבי תל אביב לחזור למשחק בדקה ה-35 משער של ניר קלינגר, מבישול של איציק זוהר.
בהמשך עולה שוב חיפה ליתרון משער נוסף של איתי מרדכי בדקה ה-54, אולם 3 דקות לאחר מכן, משווה שוב מכבי תל אביב את התוצאה משער של מאיר מליקה.
הפועל פתח תקווה הגיעה לגמר הגביע כקבוצה המתמודדת בחלק העליון של הטבלה, כאשר בעונה הסדירה של הליגה הלאומית לעונת 1991/1992 סיימה הקבוצה במקום הרביעי בליגה.
בסיבוב ח' אירחה הפועל פתח תקווה את קבוצת ליגה א', הפועל דלית אל-כרמל, כאשר היא מנצחת 5-0 משערים של מני בסון, בני קוזושווילי (צמד), ניר לוין ודני ניראון.
ברבע הגמר נפגשה הפועל פתח תקווה ברף גבוהה יותר מהסיבובים הקודמים וקיבלה את מכבי נתניה, ממרכז הטבלה בליגה הלאומית, לצמד משחקים נוסף במסגרת גביע המדינה.
במשחק הראשון באצטדיון האורווה, מנצחת הקבוצה 0-1, לאחר שבדקה ה-66 מורחקים שני שחקני נתניה ירון בן דב ושמעון מנחם, ובדקה ה-80 מנצלת פתח תקווה את היתרון וכובשת שער מרגליו של מני בסון.
בחצי הגמר הנייטרלי באצטדיון רמת גן, פוגשת הקבוצה את בית"ר תל אביב המתמודדת איתה על המקומות בליגה.
המשחק עצמו לא מתעלה לרמה גבוהה ומסתיים ב-90 דקות בתוצאה 0-0, וזאת לאחר שבדקה ה-40 מחמיץ שחקן הקבוצה בני קוזושווילי בעיטת עונשין שנשרקה לזכות הפועל פתח תקווה.
בדקה ה-113, מבקיע מני בסון את שער הניצחון עבור הקבוצה, ששומרת בהצלחה על התוצאה עד לתום 120 הדקות, ומעפילה לגמר הגביע התשיעי בהיסטוריה של המועדון, והראשון מזה 18 שנים.